pythainlp/thai_wikipedia_clean_20230101 huggingface dataset:
ก่อนที่จะนำศพใส่โลงเมื่อมีคนสิ้นลมหายใจแล้วจะนำศพมาทำพิธี ซึ่งพิธีที่จะทำเริ่มแรก คือ การอาบน้ำศพหรือที่เรียกกันว่า "พิธีรดน้ำศพ" ซึ่งการรดน้ำศพจะจัดพิธีหลังจากคนตายไปไม่นานนัก โดยใช้น้ำมนต์ผสมน้ำสะอาด โรยด้วยดอกไม้หอมหรืออาจะใช้น้ำอบผสมด้วย ผู้ที่มารดน้ำศพจะรดที่มือข้างหนึ่งของผู้ตายที่ยื่นออกมาและกล่าวคำไว้อาลัย ถือเป็นพิธีเริ่มต้นเพื่อแสดงความเคารพต่อผู้ตาย มักเชิญคนสนิท คนรู้จักหรือผู้ที่เคารพนับถือไปรดน้ำศพเพื่อแสดงความเคารพต่อผู้ที่จากไป
เมื่อท่านไปถึงในพิธีควรจะทักทายและแสดงความเสียใจต่อเจ้าภาพจากนั้นจึงนั่งรอในที่จัดเตรียมไว้ เจ้าภาพจึงจะเชิญท่านไปรดน้ำยังบริเวณที่ตั้งศพ ท่านจึงทำความเคารพศพและเทน้ำอบที่เจ้าภาพได้จัดเตรียมไว้ลงบนฝ่ามือและอโหสิกรรมให้กับผู้ที่ล่วงลับ
พิธีสวดอภิธรรม.
งานสวดอภิธรรมหรืองานสวดศพ เพื่อเป็นการแสดงให้เห็นสัจธรรมของชีวิตว่า โดยปรมัตถธรรมแท้จริงแล้ว ชีวิตประกอบด้วยธรรมชาติ ๒ ส่วน คือ ส่วนที่เป็นรูป คือ ร่างกาย อันประกอบด้วยธรรมชาติ ๔ อย่าง คือ ดิน น้ำ ลม ไฟ (ธาตุ ๔) กับส่วนที่เป็นนาม คือ จิตเจตสิก (ขันธ์ ๕ : เวทนา สัญญา สังขาร วิญญาณ) ถ้าเห็นสัจธรรมของชีวิตตามธรรมชาติด้วยปัญญาญาณ ย่อมบรรลุถึงพระนิพพาน การดับกิเลสคือการดับทุกข์ได้ ดังนั้นการสวดพระอภิธรรมในงานศพ ย่อมมีจุดมุ่งหมายเพื่อให้เห็นความจริงของชีวิต ตามธรรมชาติหรือธรรมดา รวมถึงระลึกถึงคุณความดีของผู้ที่ล่วงลับ และการเชิญพระมาสวดบทอภิธรรมที่มีความหมายเกี่ยวกับสัจธรรมของชีวิต ส่วนใหญ่มักจัดเป็นงานบุญ 7 วันในตอนกลางคืน
ในส่วนนี้เองที่มักมีการส่งพวงหรีดไปร่วมแสดงความไว้อาลัยแก่ผู้ที่ล่วงลับ โดยอาจเลือกพวงหรีดที่สวยงามสามารถย่อยสลายง่ายและทำจากวัสดุธรรมชาติหรือพวงหรีดผ้าที่มีการจัดเตรียมอย่างสวยงามไม่แพ้พวงหรีดดอกไม้สด รวมถึงสามารถสามารถนำไปใช้ประโยชน์ต่อได้ ซึ่งการติดตั้งพวงหรีดไม่ควรติดตั้งเอง ควรส่งให้กับเจ้าภาพหรือผู้ที่ดูแลนำไปติดตั้ง
เมื่อเข้ามาในศาลาที่ตั้งโลงศพ ควรกราบพระก่อนด้วยเบญจางคประดิษฐ์ จากนั้นจึงจุดธูป 1 ดอกเพื่อไหว้เคารพตามความเหมาะสม เช่น
หลังจากที่การสวดอภิธรรมเสร็จสิ้นเรียบร้อยแล้ว จะเป็นการทำบุญอุทิศส่วนกุศลให้กับผู้ที่จากไป ด้วยพิธีทอดผ้าบังสุกุลและถวายของจตุปัจจัยให้แก่พระสงฆ์ จากนั้นเป็นการกรวดน้ำให้แก่ผู้ที่ล่วงลับ จึงจบพิธีสวดอภิธรรมในแต่ละคืน
พิธีฌาปนกิจ.
นับเป็นพิธีกล่าวอำลาในครั้งสุดท้ายกับผู้ที่ล่วงลับ ในตอนเช้าของพิธีมักจะให้ญาติหรือลูกหลานช่วยกันหามโลงศพ เพื่อไว้อาลัยแก่ผู้ตาย โดยการเวียนศพต้องเวียนซ้ายต่างกับการเวียนเทียนหรือแห่นาคซึ่งเป็นงานมงคลจะทำการเวียนขวาเรียกว่า ทักษิณาวรรต การเวียนศพ ๓ รอบเป็นการเวียนเพื่อไว้อาลัยแก่ผู้ตาย และเป็นปริศนาธรรมเกี่ยวกับพระไตรลักษณ์ คืออนิจจัง ทุกขัง อนัตตา หรือเกี่ยวกับการเวียนว่ายตายเกิดของสัตว์ในสามภพ คือ ในโลก นรก และสวรรค์
ก่อนจะทำพิธีฌาปนกิจจะมีการกล่าวชีวประวัติของผู้ล่วงลับ เพื่อระลึกถึงคุณความดีและให้ผู้มีชีวิตอยู่ตระหนักถึงสัจธรรมของชีวิต จึงทำการทอดผ้าบังสุกุล จากนั้นเจ้าภาพในงานจึงจะรับเชิญให้เริ่มพิธี โดยให้ท่านนำธูปเทียนสำหรับขอขมาศพและดอกไม้จันทน์ค่อยๆ เดินตามขึ้นเมรุเผา จากนั้นนำดอกไม้จันทน์วางที่ใต้เชิงตะกอนสำหรับจุดไฟ หรือนำดอกไม้จันทน์และธูปเทียนวางหน้าพานศพ อาจไหว้เคารพหรือกล่าวขอขมาในใจก่อนค่อยวางดอกไม้จันทน์และธูปเทียนลง แล้วจึงเดินลงบันไดอีกข้างหนึ่ง เพราะหากเดินย้อนกลับไปทางที่ขึ้นมาจะทำให้ขวางทางเดินผู้อื่นได้
เมื่อพิธีเผาศพเสร็จเรียบร้อยแล้ว เช้าวันรุ่งขึ้นสามารถมาเก็บอัฐิได้แต่ถ้าเป็นชนบทจะเก็บอัฐิภายหลังการเผาแล้ว 3 วัน เนื่องจากชนบทจะใช้ฟืนเผาจึงจะต้องรอให้ไฟมอดสนิทก่อน ลูกหลานจะเก็บส่วนที่สำคัญไว้บูชา และบางส่วนอาจจะนำไปลอยอังคาร ซึ่งอาจจะเป็นแม่น้ำ หรือทะเล ทั้งนี้มีความเชื่อที่ว่าจะทำให้วิญญาณของผู้ตายมีความสงบและร่มเย็น
พิธีงานฌาปนกิจ งานศพ เป็นงานที่จัดขึ้นเพื่อเป็นเกียรติและระลึกถึงผู้ตายและยังเป็นพิธีกรรมที่ทำให้ผู้ที่ยังมีชีวิตอยู่ได้มีโอกาสระลึกถึงผู้ตายและพิจารณาถึงความไม่เที่ยงแท้ของสรรพสิ่ง ทำให้มีความตั้งใจในการทำความดีและทำบุญกุศลกันมากขึ้นต่อไป
พิธีศพไทยสามารถเป็นพิธีที่มีความซับซ้อนได้ โดยเจ้าภาพจะต้องบริการอาหารให้แขก และในอดีตจะมีงานรื่นเริงแก่ชนชั้นสูง ถึงแม้ว่างานศพในปัจจุบันมักเคร่งขรึมกว่า ในพื้นที่ชนบทบางส่วน การให้ความบันเทิงแก่แขกยังคงมีบทบาทสำคัญ ภาษาไทยมีคำสุภาษิตเป็น "คนตายขายคนเป็น" ซึ่งหมายถึง การจัดงานศพอย่างฟุ่มเฟือยเกินฐานะจนเกิดหนี้สิน
รายชื่อแหล่งมรดกโลกในประเทศคีร์กีซสถาน
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศคีร์กีซสถานทั้งสิ้น 3 แหล่ง
ประเทศคีร์กีซสถานมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 3 แห่ง ดังนี้
รายชื่อแหล่งมรดกโลกในประเทศเติร์กเมนิสถาน
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศเติร์กเมนิสถานทั้งสิ้น 3 แหล่ง
ประเทศเติร์กเมนิสถานมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 8 แห่ง ดังนี้
รายชื่อแหล่งมรดกโลกในประเทศบังกลาเทศ
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศบังกลาเทศทั้งสิ้น 3 แหล่ง
ประเทศบังกลาเทศมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 5 แห่ง
รายชื่อแหล่งมรดกโลกในประเทศคาซัคสถาน
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศคาซัคสถานทั้งสิ้น 5 แหล่ง
ประเทศคาซัคสถานมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 13 แห่ง ดังนี้
รายชื่อแหล่งมรดกโลกในประเทศอุซเบกิสถาน
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศอุซเบกิสถานทั้งสิ้น 5 แหล่ง
ประเทศอุซเบกิสถานมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 31 แห่ง
รายชื่อแหล่งมรดกโลกในประเทศเกาหลีเหนือ
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศเกาหลีเหนือทั้งสิ้น 2 แหล่ง
ประเทศเกาหลีเหนือมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 5 แห่ง
รายชื่อแหล่งมรดกโลกในประเทศจีน
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศจีนทั้งสิ้น 56 แหล่ง ประกอบด้วยมรดกโลกทางวัฒนธรรม 38 แหล่ง มรดกโลกทางธรรมชาติ 14 แห่ง และมรดกโลกแบบผสมอีก 4 แหล่ง
ประเทศจีนมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 59 แห่ง
เขาอู่อี๋
มรดกโลกในประเทศจีน
ฟรอมเด็นทิลนาว
จิ้งจอกเย็นชากับสาวซ่าเทพจำเป็น
จิ้งจอกเย็นชากับสาวซ่าเทพจำเป็น  เป็น การ์ตูนญี่ปุ่น เขียนโดย จูเลียตตา ซูซูกิ และตีพิมพ์โดย ฮาคุเซนฉะ ลงนิตยสาร "ฮานะ โตะ ยูเมะ" และได้ดัดแปลงเป็นอนิเมะ ผลิตโดยทีเอ็มเอสเอ็นเตอร์เทนเมนต์ และกำกับโดย อากิทาโร่ ไดอิชิ ผู้กำกับเรื่องเสน่ห์สาวข้าวปั้นฉบับอนิเมะ เริ่มออกอากาศในเดือนตุลาคม พ.ศ. 2555 ทางทีวีโตเกียว และได้มีการออกอากาศภาคต่อในเดือนมกราคม พ.ศ. 2558
ในประเทศไทย เรี่องนี้ได้ลิขสิทธิ์โดยบงกช ส่วนฉบับอนิเมะได้ลิขสิทธิ์โดย โรส มีเดีย
หลังจากที่พ่อของนานามิหนีออกจากบ้านอันเนื่องมาจากหนี้การพนันและเธอก็ถูกขับไล่ออกจากอพาร์ตเมนต์ของเธอ นานามิพบกับชายแปลกหน้าห้อยลงมาจากต้นไม้เพราะเขาถูกสุนัขตามไล่ล่า ชื่อของชายคนนั้นคือมิคาเงะ เธอช่วยมิคาเงะจากสุนัขและเล่าเรื่องราวของเธอ และได้ยกบ้านของเขาให้นานามิเป็นการขอบคุณ เธอยอมรับข้อเสนอนั้นเพราะเธอเป็นเด็กที่ถูกทอดทิ้ง เมื่อนานามิมาถึงบ้านของมิคาเงะ เธอก็ต้องตกใจที่เห็นว่ามันไม่ไช่บ้านแต่เป็นศาลเจ้าเพี่อการบูชา
หลังจากนั้นเธอได้รับการต้อนรับจากทั้งโอนิคิริและโคเท็ตสึที่เฝ้าศาลเจ้า จากนั้นเธอก็ได้พบกับโทโมเอะ และเธอรู้ว่ามิคาเงะเคยเป็นเทพอารักษ์ของศาลเจ้าและได้มอบเครื่องหมายของเขาให้กับเธอเพื่อที่เธออาจจะได้เป็นเทพใหม่ ตอนแรกนานามิไม่เต็มใจ แต่ขณะที่เธออาศัยอยู่กับ โทโมเอะ โอนิคิริและโคเท็ตสึ เธอเริ่มที่จะเข้าใจและเริ่มทำงานในตำแหน่งใหม่ของเธอชึ่งเป็นเทพอารักษ์ เมื่อเรื่องดำเนินนานามิได้พบว่าตัวเองตกอยู่ในความรักกับโทโมเอะ แต่เขาปฏิเสธเธอเพราะความรักระหว่างมนุษย์กับสัตว์เทพเป็นเรี่องต้องห้าม อย่างไรก็ตาม โทโมเอะพบว่าตัวเองตกอยู่ในความรักกับเธอเช่นกัน
"จิ้งจอกเย็นชากับสาวซ่าเทพจำเป็น" เรี่มตีพิมพ์ตอนแรกในปี 2551 ลงในนิตยสาร "ฮานะ โตะ ยูเมะ" ฉบับที่ 6 โดยตอนในเรี่องได้ถูกเก็บเป็นฉบับรวมเล่มโดย ฮาคุเซนฉะ วางจำหน่ายเล่มแรกเมื่อ 19 กันยายน พ.ศ. 2551 ในประเทศไทย เรื่องนี้ได้ลิขสิทธิ์โดย บงกช พับลิชชิ่ง เรี่มวางจำหน่ายฉบับภาษาไทยเล่มแรกเมื่อ 20 พฤศจิกายน พ.ศ. 2552
รายชื่อตอนในกินทามะ6
&lt;onlyinclude&gt;{| class="wikitable" width="99%" style="margin: auto"
! style="color: white; background: #0047AB" width="50" | ตอนที่
! style="color: white; background: #0047AB" | ชื่อตอน
! style="color: white; background: #0047AB" width="150" | วันที่ออกอากาศครั้งแรก
รายชื่อแหล่งมรดกโลกในประเทศมองโกเลีย
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศมองโกเลียทั้งสิ้น 5 แหล่ง
ประเทศมองโกเลียมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 12 แห่ง
แชมป์แทคทีม NXT
ไอเดน อิงลิช
แมทธิว เรห์เวิลต์ (Matthew Rehwoldt) เกิด 7 ตุลาคม ค.ศ. 1987 เป็นนักมวยปล้ำอาชีพชาวอเมริกันที่เซ็นสัญญากับWWEเปิดตัวในNXTนาม ไอเดน อิงลิช (Aiden English) เป็นอดีตแชมป์แท็กทีม NXTร่วมกับไซมอน ก็อตช์ในนามเดอะวอดวิลเลียนส์
Aiden English
ไซมอน ก็อตช์
เซท เลสเซอร์ (Seth Lesser) นักมวยปล้ำอาชีพชาวอเมริกัน อดีตแชมป์แท็กทีม NXTร่วมกับไอเดน อิงลิชในนามเดอะวอดวิลเลียนส์
The Vaudevillains
ปตูย
ปตูย  เป็นเมืองทางตะวันออกเฉียงเหนือของประเทศสโลวีเนีย มีเนื้อที่ทั้งหมด 25.6 ตร.กม. และมีประชากร 17,972 คน เมืองนี้เป็นเมืองที่เก่าแก่ที่สุดในประเทศสโลวีเนีย
เจ้าศรีนวล ณ ลำปาง
เจ้าศรีนวล ณ ลำปาง (ชื่อเดิม เจ้าสะเปาคำ หรือ เจ้าสำเภาคำ) เป็นราชธิดาในเจ้าบุญวาทย์วงษ์มานิต เจ้าผู้ครองนครลำปาง องค์ที่ 13 องค์สุดท้ายแห่งราชวงศ์ทิพย์จักราธิวงศ์ กับแม่เจ้าเมืองชื่น และเป็นผู้ที่มีบทบาทสำคัญในการขึ้นรั้งตำแหน่งเจ้าผู้ครองนครลำปาง ของเจ้าราชบุตร (แก้วเมืองพวน ณ ลำปาง) ผู้เป็นสวามี ในปี พ.ศ. 2465
เจ้าศรีนวล ณ ลำปาง เป็นราชธิดาในเจ้าบุญวาทย์วงศ์มานิต กับแม่เจ้าเมืองชื่น
เจ้าศรีนวล สมรสกับเจ้าน้อยหม่อม โอรสเจ้านรนันท์ไชยชวลิต มีธิดา 1 คน คือ เจ้าหญิงอบ ณ ลำปาง
ต่อมาสมรสกับเจ้าราชบุตร (แก้วเมืองพวน ณ ลำปาง) โอรสในเจ้าราชบุตร (รวงคำ ณ ลำปาง) มีโอรสธิดา 6 คน คือ
บทบาทในการสนับสนุนการแต่งตั้งเจ้าผู้ครองนครลำปาง.
เมื่อเจ้าบุญวาทย์วงศ์มานิต ถึงแก่พิราลัยในปี พ.ศ. 2465 เจ้าศรีนวล ได้มีส่วนสำคัญในการสนับสนุนให้เจ้าราชบุตร (แก้วเมืองพวน ณ ลำปาง) ได้รับแต่งตั้งให้รั้งนครลำปาง (หมายถึงการรักษาการในตำแหน่งเจ้าหลวง) เนื่องจากเจ้าบุญวาทย์วงษ์มานิต ไม่มีราชโอรสกับราชเทวี มีเพียงโอรสกับเทวีองค์อื่น ๆ ซึ่งโดยหลักการแล้วการแต่งตั้งเจ้าผู้ครองนคร สมควรจะแต่งตั้งจากเจ้าขันห้าใบ ที่ดำรงฐานันดรชั้นสูงกว่า กล่าวคือ สมควรจะแต่งตั้งเจ้าราชวงศ์ (แก้วปราบเมรุ ณ ลำปาง) แต่ในครั้งนั้นเจ้าศรีนวล ได้มีหนังสือไปยังราชสำนักกรุงเทพ ความตอนหนึ่งว่า
ส่งผลให้ราชสำนักกรุงเทพ จึงต้องแต่งตั้งให้เจ้าราชบุตร (แก้วเมืองพวน ณ ลำปาง) รั้งตำแหน่งเจ้าผู้ครองนครลำปาง สืบแทนเจ้าบุญวาทย์วงษ์มานิต แม้ว่าจะมีฐานะเป็นเพียงบุตรเขยก็ตาม
ภายหลังการถึงแก่พิราลัยของเจ้าบุญวาทย์วงษ์มานิต ในปี พ.ศ. 2465 แล้ว เจ้าศรีนวล กับสวามีในฐานะเจ้าผู้ครองนครลำปาง ก็หาได้มีฐานะอันมั่งคั่งร่ำรวยแต่ดังก่อน ดังปรากฏในความตอนหนึ่งที่พระศรสุรราช (เปลื้อง ศาสตระรุจิ) กราบทูลอภิรัฐมนตรี เมื่อวันที่ 30 มกราคม พ.ศ. 2468 ว่าเจ้าราชบุตร ในฐานผู้จัดการมรดกจำนวนประมาณ 11 แสนบาทเศษ ได้ใช้สอยหมดเปลืองไปในทางสุรุ่ยสุร่าย คงเหลือไม่เกินกว่าร้อยละ 30 และสมเด็จพระเจ้าบรมวงศ์เธอ กรมพระยาดำรงราชานุภาพ ได้มีหนังสือกราบทูลสมเด็จพระเจ้าพี่ยาเธอ เจ้าฟ้ายุคลทิฆัมพร กรมหลวงลพบุรีราเมศวร์ กล่าวถึงเจ้าราชบุตร และเจ้าศรีนวล ว่าถึงกับสิ้นเนื้อประดาตัว มีแต่หนี้สินรุงรัง เป็นอันสิ้นหวังที่จะใช้เงินมรดกปลงศพเจ้าบุญวาทย์วงษ์มานิตได้
เจ้าหญิงเมกถีหล่า
เจ้าหญิงเมกถีหล่า (; พ.ศ. 2403 - 1 มิถุนายน พ.ศ. 2439) ทรงมีพระนามเดิมคือ เจ้าหญิงศรีสุริยราชาวดี  เป็นเจ้าหญิงในสมัยราชวงศ์อลองพญา พระองค์ทรงเป็นพระราชธิดาลำดับที่ 48 ของพระเจ้ามินดง ที่ประสูติกับพระนางแลซา ซึ่งเป็นเจ้าหญิงเมืองฉาน และเจ้าหญิงเมกถีหล่าทรงเป็นพระขนิษฐาร่วมพระราชบิดาและพระราชมารดาเดียวกันกับพระเจ้าธีบอ
เจ้าหญิงเมกถีหล่าประสูติในปีพ.ศ. 2403 ณ พระราชวังมัณฑะเลย์ กรุงมัณฑะเลย์ ทรงมีพระนามเดิมคือ เจ้าหญิงศรีสุริยราชาวดี (Sri Suriya Rajavati) เป็นพระราชธิดาในพระเจ้ามินดงกับพระนางแลซา เจ้าหญิงเมืองฉาน ทรงมีพระเชษฐภคินีและพระเชษฐาร่วมพระราชบิดาพระราชมารดา 3 พระองค์ ได้แก่
พระราชมารดาของเจ้าหญิงเมกถีหล่าทรงถูกเนรเทศออกจากราชสำนักโดยพระราชโองการของพระเจ้ามินดง พระนางทรงดำรงพระชนม์ชีพในช่วงบั้นปลายด้วยการเป็น ตี่ละฉิ่น (thilashin) ซึ่งก็คือคำเรียกแม่ชีในพม่า และประทับในวัดหลวงอย่างสงบเงียบ
รัชสมัยพระเจ้าธีบอ.
เจ้าชายธีบอ พระเชษฐาของเจ้าหญิงทรงได้รับการแต่งตั้งเป็นรัชทายาทในช่วงที่พระเจ้ามินดงทรงพระประชวรหนัก ซึ่งตามมาด้วยการสังหารหมู่พระราชวงศ์ที่มีสิทธิในราชบัลลังก์เพื่อเปิดทางให้เจ้าชายธีบอได้ครองราชบัลลังก์ แผนการนี้ดำเนินการโดยพระนางซินผิ่วมะฉิ่น พระมเหสีรองในพระเจ้ามินดง และอัครมหาเสนาบดีในพระเจ้ามินดง คือ เกงหวุ่นมินจี ซึ่งเป็นพันธมิตรของพระนางซินผิ่วมะฉิ่น เจ้าชายหลายพระองค์ซึ่งเป็นพระราชโอรสในพระเจ้ามินดงและเจ้าหญิงบางพระองค์ได้ถูกปลงพระชนม์ในแผนการนี้ เจ้าหญิงเมกถีหล่าทรงรอดพระชนม์มาได้เนื่องจากทรงมีศักดิ์เป็นพระขนิษฐาแท้ในพระเจ้าธีบอ
พระเจ้ามินดงเสด็จสวรรคต พระเจ้าธีบอขึ้นครองราชย์สืบต่อในวันที่ 1 ตุลาคม พ.ศ. 2421 สถานะของเจ้าหญิงและเชษฐภคินีได้รับการฟื้นคืนขึ้นมาหลังจากที่ตกต่ำลงเมื่อคราวพระราชมารดาทรงถูกเนรเทศ เจ้าหญิงได้รับพระราชทานศักดินา พยุงพยาและเมกถีหล่า (Pyaung Pya and Meiktila) จากพระเจ้าธีบอ ในวันที่ 20 ตุลาคม พ.ศ. 2421 ซึ่งทำให้ทรงมีสถานะเป็นเจ้าหญิงแห่งพยุงพยาและเมกถีหล่า และกลายเป็นพระนามในการเรียกพระนางว่า เจ้าหญิงเมกถีหล่า
เจ้าหญิงเมกถีหล่าและพระเชษฐภคินีทรงมีบทบาทในราชสำนักน้อยมาก เนื่องจากบทบาทในราชสำนักและอิทธิพลอยู่ภายใต้พระราชินีศุภยาลัต พระมเหสีในพระเจ้าธีบอ เป็นสำคัญ เจ้าหญิงเมกถีหล่าทรงประทับในพระตำหนักร่วมกับพระนางศุภยากเล พระขนิษฐาในพระนางศุภยาลัต
เจ้าหญิงเมกถีหล่าไม่ทรงได้รับการปฏิบัติที่ดีนักจากพระราชินีศุภยาลัต แต่เมื่อเปรียบเทียบกับพระเชษฐภคินีและพระขนิษฐาในพระราชินีแล้ว เจ้าหญิงเมกถีหล่าทรงได้รับการปฏิบัติที่ดีกว่ากันมากจากพระนางศุภยาลัต เมื่อพระราชินีทรงมีพระอารมณ์ดี พระนางจะพระราชทานของกำนัลล้ำค่าแก่เจ้าหญิงเมกถีหล่า แต่บางครั้งทรงกล่าวถากถางเยาะเย้ยเจ้าหญิงเมกถีหล่า โดยไม่ทรงโปรดที่เจ้าหญิงเมกถีหล่าทรงมีพระสิริโฉม ทรงมีพระวรกายบอบบาง ซึ่งเอวของเจ้าหญิงสามารถโอบได้ด้วยมือคู่หนึ่ง ครั้งหนึ่งเมื่อพระนางศุภยาลัตทรงเข้าห้องเพื่อเตรียมพระประสูติกาลครั้งแรก เจ้าหญิงเมกถีหล่าทรงได้รับเกียรติให้กางและถือเศวตฉัตรเหนือพระแท่น แต่พระเศวตฉัตรหนักเกินไปและทรงเปิดอย่างยากลำบาก พระราชินีซึ่งทรงทอดพระเนตรอยู่ทรงตรัสว่า "ระวังหน่อย เดี๋ยวเอวเจ้าจะหัก"
เจ้าหญิงเมกถีหล่าทรงมีศรัทธาในพระพุทธศาสนาอย่างมาก พระนางมักจะทรงท่องบทสวดและทรงดูแลศาลประจำครอบครัวของพระนางอยู่เสมอ
สมัยอาณานิคมและสิ้นพระชนม์.
ราชอาณาจักรล่มสลายลงโดยพระเจ้าธีบอทรงครองราชย์ได้เพียง 7 ปี พระองค์ทรงพ่ายแพ้ในสงครามพม่า-อังกฤษครั้งที่สาม กองทัพอังกฤษได้บุกเข้าพระราชวังมัณฑะเลย์เพื่อเรียกร้องให้พระเจ้าธีบอทรงยอมจำนนโดยไม่มีเงื่อนไขภายใน 24 ชั่วโมง และบีบบังคับให้พระเจ้าธีบอสละราชบัลลังก์ พระองค์พร้อมพระราชินีศุภยาลัตและพระราชธิดาทรงถูกเนรเทศไปยังอินเดียในวันที่ 25 พฤศจิกายน พ.ศ. 2428 ซึ่งเจ้าหญิงเมกถีหล่าไม่ทรงได้พบกับพระเชษฐาอีกเลย
เจ้าหญิงเมกถีหล่าไม่ทรงถูกเนรเทศ ทรงได้รับอนุญาตให้ประทับในเมืองมัณฑะเลย์ต่อไป แต่ต้องทรงออกจากพระราชวังมัณฑะเลย์พร้อมๆกับพระราชวงศ์องค์อื่นๆตามคำสั่งของทางการอังกฤษ เพื่อต้องการขจัดอิทธิพลของพระราชวงศ์และเพื่อความสะดวกในการปกครอง พระราชวงศ์ทรงต้องประทับอยู่บริเวณกำแพงพระราชวังหรือคูเมือง เจ้าหญิงและพระญาติวงศ์ไม่มีบ้านที่จะประทับ เจ้าหญิงเมกถีหล่ากับเจ้าหญิงผกันคยี พระเชษฐภคินี พร้อมพระนางเสงดน หนึ่งในพระชายาของพระเจ้ามินดง จึงต้องทรงประทับร่วมกันในที่พำนักของวัด ซึ่งเคยเป็นที่พำนักของพระราชมารดาในเจ้าหญิงซึ่งสิ้นพระชนม์ไปนานแล้ว
เจ้าหญิงเมกถีหล่าทรงมีข้าราชบริพารมากมายมาถวายการรับใช้ โดยนางหนึ่งในนั้น คือ ขิ่นเลภู เจ้าหญิงได้เสด็จเยี่ยมบ้านของนางบ่อยครั้งซึ่งเป็นสิ่งที่ทำไม่ได้ในหลายปีก่อนช่วงที่ยังมีระบอบกษัตริย์ บิดามารดาของขิ่นเลภู ซึ่งเป็นตระกูลพ่อค้าที่มีฐานะร่ำรวย เจ้าหญิงทรงพบรักกับพี่ชายของขิ่นเลภู คือ กะยอหล่ายหม่องหม่อง (Kyaw Hlaint Maung Maung) ทั้งสองได้เสกสมรสกันมีบุตรร่วมกัน 4 คน เป็นหญิง 3 คน เป็นชาย 1 คน บุตรชายเป็นบุตรคนที่สาม ทั้งสองย้ายมาประทับตึกหัวมุมที่ 84 บนถนนเส้นที่ 29 ของมัณฑะเลย์ ซึ่งบ้านของเจ้าหญิงก็ยังคงอยู่จนทุกวันนี้ เจ้าหญิงผกันคยี พระเชษฐภคินีของเจ้าหญิงไม่ทรงมีพระบุตร ทรงรับบุตรชายของทั้งสองมาเป็นบุตรบุญธรรม แต่บุตรชายได้ประสบอุบัติเหตุตกลงมาจากที่สูงสิ้นพระชนม์ตั้งแต่ยังเยาว์ สร้างความโทมนัสแก่เจ้าหญิงเมกถีหล่า เจ้าหญิงผกันคยีและครอบครัวมาก บุตรสาวทั้งสามคนได้สมรสในเวลาต่อมาแต่มีเพียงบุตรสาวคนที่สองที่มีทายาท
เจ้าหญิงเมกถีหล่าสิ้นพระชนม์ด้วยภาวะหัวใจหยุดเต้นเฉียบพลันในวันที่ 1 มิถุนายน พ.ศ. 2439 ณ เมืองมัณฑะเลย์ พระชนมายุ 36 พรรษา ปัจจุบันทายาทของเจ้าหญิงเมกถีหล่ายังคงอาศัยอยู่ในมัณฑะเลย์และย่างกุ้ง
เจ้าหญิงเมกทิลา
การเลือกตั้งสมาชิกสภาแห่งชาติลาว พ.ศ. 2545
การเลือกตั้งสมาชิกสภาแห่งชาติ เกิดขึ้นเมื่อวันที่ 24 กุมภาพันธ์ 2545 ซึ่ง พรรคประชาชนปฏิวัติลาว (LPRP) ได้รับชัยชนะด้วยคะแนนเสียง 109 ที่นั่งในสภาแห่งชาติลาว
จากทั้งหมด 166 ผู้สมัคร และ 109 ที่นั่ง ซึ่ง 165 ท่าน เป็นสมาชิกของพรรคประชาชนปฏิวัติลาวLPRP
รายชื่อแหล่งมรดกโลกในประเทศจอร์แดน
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศจอร์แดนทั้งสิ้น 6 รายการ
ประเทศจอร์แดนมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 14 แห่ง
รายชื่อแหล่งมรดกโลกในประเทศกาตาร์
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศกาตาร์ทั้งสิ้น 1 แหล่ง
ประเทศกาตาร์มีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 1 แห่ง
ภูเขาไท่
รายพระนามผู้ปกครองวอลเลเกีย
สถานีสวนสนุกปาเจี่ยว
สถานีสวนสนุกปาเจี่ยว (; หมายเลขสถานี ) เป็นสถานีรถไฟใต้ดินแห่งหนึ่งของระบบรถไฟใต้ดินปักกิ่ง สาย 1 ตั้งอยู่ในเขตฉือจิ่งชาน ปักกิ่ง ประเทศจีน
อุทยานแห่งชาติเขาหลู
โบราณสถานแห่งเติงเฟิง ณ &quot;ใจกลางฟ้าดิน&quot;
สุสานจักรพรรดิราชวงศ์หมิงและชิง
ภูเขาอู่ไถ
ไท่ วู่
Tai Wu
พระเจ้าไท่อู่
รายพระนามจักรพรรดิราชวงศ์ซาง
จีกันดั้ม
กันดั้มซี้ด แอสเทรย์
สถิติการประกวดมิสแกรนด์อินเตอร์เนชันแนล
ฮวัง กโย-อัน
ฮวัง กโย-อัน (; 15 เมษายน ค.ศ. 1957) เป็นอดีตรักษาการประธานาธิบดีและนายกรัฐมนตรีประเทศเกาหลีใต้ และนักกฎหมาย
ฮวังได้ขึ้นดำรงตำแหน่งรักษาการประธานาธิบดี หลังรัฐสภาเกาหลีใต้ถอดถอนพัก กึน-ฮเย ออกจากตำแหน่งประธานาธิบดี เมื่อวันที่ 9 ธันวาคม ค.ศ. 2016 ทำให้อำนาจบริหารทั้งหมดถูกถ่ายโอนให้กับฮวังตามบทบัญญัติแห่งรัฐธรรมนูญเกาหลีใต้ มาตรา 71 และในวันที่ 10 มีนาคม ค.ศ. 2017 ศาลรัฐธรรมนูญมีมติรับรองการถอดถอนพักออกจากตำแหน่ง มีข้อส้งเกตจากนักวิเคราะห์การเมืองของเกาหลีใต้หลายคนมองว่า ฮวัง ไม่น่าจะขึ้นมาเป็นผู้สมัครในการเลือกตั้งที่จะมาถึงได้ เนื่องจากเขาใกล้ชิดกับรัฐบาลของพักมากเกินไป เนื่องจากในช่วงที่รัฐสภาถอดถอนอดีตประธานาธิบดีพัก ฮวังเป็นสมาชิกระดับสูงเพียงไม่กี่คนในคณะรัฐบาลที่ออกมาปกป้องเธอจากข้อครหาเรื่องการคอร์รัปชั่น และในที่สุดฮวังประกาศว่าตนจะไม่ลงสมัครชิงตำแหน่งประธานาธิบดีเกาหลีใต้ ซึ่งจะมีขึ้นในช่วงเดือน พฤษภาคม ค.ศ. 2017 และเมื่อวันที่ 10 พฤษภาคม เขาได้สิ้นสุดการปฏิบัติหน้าที่รักษาการประธานาธิบดีหลังจาก มุน แจ-อิน ชนะเลือกตั้งและได้สาบานตนเข้ารับตำแหน่งในวันดังกล่าว
ในช่วงที่เขาดำรงตำแหน่งรักษาการประธานาธิบดี มีเหตุการณ์ที่ตึงเครียดระหว่างสหรัฐอเมริกาและเกาหลีเหนือ และในช่วงกลางเดือน เมษายน ค.ศ. 2017 เขาได้มีโอกาสต้อนรับการเยือนอย่างเป็นทางการของรองประธานาธิบดีสหรัฐอเมริกา อันมีขึ้นระหว่างความตึงเครียดในสถานการณ์คาบสมุทรเกาหลี ที่มีขึ้นหลังจากเกาหลีเหนือทดลองขีปนาวุธหลายครั้งและสหรัฐอเมริกาเกิดความไม่พอใจจึงได้นำเรือรบเข้าประชิดเกาหลีเหนือมากยิ่งขึ้นด้วย
ฮวังเกิดเมื่อวันที่ 21 พฤษภาคม ค.ศ. 1957 สำเร็จการศึกษาระดับเตรียมอุดมศึกษาจากโรงเรียนมัธยมศึกษาคย็องกีเมื่อปี ค.ศ. 1976 สำเร็จการศึกษานิติศาสตรบัณฑิตจากวิทยาลัยกฎหมาย มหาวิทยาลัยซ็องกยูกวันเมื่อปี ค.ศ. 1981 และปีเดียวกันนั้นเขาผ่านสอบเนติบัณฑิตเป็นอันดับที่ 33
ในปี ค.ศ. 2006 เขาได้เป็นนิติศาสตร์มหาบัณฑิตจากโรงเรียนกฎหมาย มหาวิทยาลัยซ็องกยูกวัน และทำงานเป็นทนายความในศาลเกาหลีใต้
ในปี ค.ศ. 2015 ประธานาธิบดีเกาหลีใต้พัก กึน-ฮเย แต่งตั้งนายฮวังเป็นนายกรัฐมนตรีประเทศเกาหลีใต้
การเลือกตั้งสมาชิกสภาแห่งชาติลาว พ.ศ. 2540
การเลือกตั้งสมาชิกสภาแห่งชาติ เกิดขึ้นเมื่อวันที่  21 ธันวาคม พ.ศ. 2540 มีผู้สมัครทั้งสิ้น 159 ท่าน และ 99 ที่นั่ง ปรากฏว่า พรรคประชาชนปฏิวัติลาว ได้รับชัยชนะด้วยจำนวนที่นั่งในสภาทั้งสิ่น 98 ที่นั่ง คิดเป็น 99.4%
ซัมซุง กาแลคซี อี7
ซัมซุง กาแลคซี อี 7  เป็นสมาร์ตโฟนระบบจอสัมผัสที่พัฒนาโดย ซัมซุง อิเล็คทรอนิคส์ ใช้ระบบปฏิบัติการแอนดรอยด์ โดยเปิดตัวเมื่อเดือนมกราคม พ.ศ. 2558
โทรศัพท์รุ่นนี้ใช้หน่วยประมวลผล Snapdragon 410 Quad Core ความเร็ว 1.2 GHz หน่วยความจำตัวเครื่อง (ROM) 16 GB  หน้าจอ 5.5 นิ้ว กล้องหน้ามีความละเอียดถึง 5 ล้านพิกเซล และกล้องหลังมีความละเอียดถึง 13 ล้านพิกเซล
ใช้ระบบปฏิบัติการแอนดรอยด์ 4.4.4. สำหรับแอนดรอยด์ 5.0 นั้น อัปเดตได้เฉพาะในประเทศอังกฤษและสหราชอาณาจักรเท่านั้น
ซัมซุง กาแลคซี ฟิต
ซัมซุง กาแลคซี ฟิต เป็นสมาร์ตโฟน ผลิตโดย ซัมซุง ใช้ ระบบปฏิบัติการแอนดรอยด์ ประกาศวางจำหน่ายในปี 2554 และเป็นหนึ่งในสี่มาร์ทโฟนซัมซุงในโมบายล์เวิลด์คองเกรส พร้อมกับ กาแล็กซีเอซ, กาแล็กซีจีโอ และกาแล็กซีมินิ
ฮวาง เคียว อัน
กินทามะ°
ภาพยนตร์การ์ตูนโทรทัศน์เรื่อง"กินทามะ°" สร้างขึ้นจากผลงานมังงะเรื่อง"กินทามะ"ของฮิเดอากิ โซราจิ ผลิตโดยบีเอ็นพิกเจอส์ ของ บันไดนัมโคโฮลดี้งส์ ชึ่งเป็นสตูดีโอที่แยกตัวออกมาจากซันไรส์ เรี่มออกกากาศทางทีวีโตเกียวเมื่อ 8 เมษายน พ.ศ. 2558 เป็นภาคต่อของกินทามะตั้งแต่เรื่องนี้หยุดฉายเมื่อปี 2556 เรื่องนี้กำกับโดยชิซุมุ มิยาวากิ โดยมี โยอิจิ ฟูจิตะ ผู้กำกับของปีที่แล้วเป็นผู้ดูแล โดยเนี้อเรี่องยังกล่าวถึงอตีตชามูไรนามว่า ซากาตะ กินโทกิ และลูกจ้างของเขาสองคนคือ ชิมูระ ชินปาจิ และคางุระ ทั้งสามทำงานเป็นนักรับจ้างสารพัดเพื่อหาเงินมาจ่ายค่าเช่าบ้าน
ในประเทศไทย ภาพยนตร์การ์ตูนโทรทัศน์ "กินทามะ°" ออกอากาศครั้งแรกทางช่องทรูสปาร์ก จัมป์ ในชื่อเรื่องว่า กินทามะ มารุ ตั้งแต่วันที่ 13 ธันวาคม พ.ศ. 2560 จนถึงปัจจุบัน
สโมสรวอลเลย์บอลเซเซกาโซเฟีย
เซเซกาโซเฟีย  หรือ สโมสรกีฬากลางแห่งกองทัพบก โซเฟีย  เป็นสโมสรวอลเลย์บอลชายระดับอาชีพตั้งอยู่ในโซเฟีย ประเทศบัลแกเรีย ก่อตั้งขึ้นในวันที่ 5 พฤษภาคม ค.ศ. 1948 โดยเป็นหนึ่งในสังกัดของสโมสรกีฬากลางแห่งกองทัพบก โซเฟีย
Best of Love Songs
ยูรี ตีเลอมันส์
ยูรี ตีเลอมันส์ (; เกิด 7 พฤษภาคม ค.ศ. 1997) เป็นนักฟุตบอลชาวเบลเยียมปัจจุบันเล่นในตำแหน่งกองกลางให้กับเลสเตอร์ซิตีในพรีเมียร์ลีก และทีมชาติเบลเยียม
ตีเลอมันส์เริ่มต้นอาชีพกับอันเดอร์เลคต์ ตลอดสี่ฤดูกาลกับสโมสร เขาลงเล่น 185 นัด ยิงได้ 35 ประตู และพาทีมชนะเลิศลีกสองสมัย และได้รับรางวัลนักฟุตบอลอาชีพยอดเยี่ยมของเบลเยียมใน ค.ศ. 2017 เขาเป็นผู้เล่นชาวเบลเยียมที่ทำลายสถิติผู้เล่นอายุน้อยสุดที่ได้ลงเล่นในการแข่งขันยูฟ่าแชมเปียนส์ลีก ด้วยวัยเพียง 16 ปี 148 วัน
ตีเลอมันส์ลงเล่นให้กับทีมชาติเบลเยียมชุดเยาวชนหลายรุ่นอายุ และลงเล่นให้กับทีมชาติชุดใหญ่ครั้งแรกในเดือนพฤศจิกายน ค.ศ. 2016 ในวัยเพียง 19 ปี นอกจากนี้ เขายังเป็นส่วนหนึ่งของทีมชาติชุดที่จบอันดับที่ 3 ในฟุตบอลโลก 2018
ตีเลอมันส์มาจากทีมเยาวชนของอันเดอร์เลคต์และเซ็นสัญญาอาชีพฉบับแรกกับสโมสรในวัยเพียง 16 ปี
ในวันที่ 21 กรกฎาคม ค.ศ. 2013 เขามีชื่อในทีมชุดใหญ่ของสโมสร และมีชื่อเป็นตัวสำรองที่ไม่ได้ลงเล่นในนัดที่เอาชนะเคงก์ 1–0 ในเบลเจียนซูเปอร์คัพ สัปดาห์ เขาลงเล่นให้กับทีมชุดใหญ่ครั้งแรกในเบลเจียนโปรลีกนัดเปิดฤดูกาลที่เปิดบ้านแพ้โลเคเรน 2–3 เขาลงเล่นเป็นตัวสำรองแทนที่ Sacha Kljestan ในนาทีที่ 25 เขากลายเป็นผู้เล่นอายุน้อยที่สุดอันดับที่ 4 ที่ได้ลงเล่นในลีกเบลเยียม
ในวันที่ 2 ตุลาคม ค.ศ. 2013 เขากลายเป็นผู้เล่นชาวเบลเยียมที่ทำลายสถิติผู้เล่นอายุน้อยสุดที่ได้ลงเล่นในการแข่งขันยูฟ่าแชมเปียนส์ลีก ในนัดที่พบกับโอลิมเบียโกส ด้วยวัยเพียง 16 ปี 148 วัน เขาลงเล่นให้กับสโมสร 29 นัด (เป็นตัวจริง 21 นัด) ช่วยให้กับอันเดอร์เลคต์ชนะเลิศลีกฤดูกาล 2013–14 โดยในวันที่ 6 เมษายน ค.ศ. 2014 เขาทำประตูช่วยให้ทีมเอาชนะกลึบบรึคเคอ 3–0 นอกจากนี้ เขายังจ่ายบอลให้ Cyriac ทำประตูได้ด้วย ตีเลอมันส์ได้รับรางวัลผู้เล่นดาวรุ่งแห่งปีของเบลเยียมในสองฤดูกาลแรกที่เขาได้ลงเล่น
ตีเลอมันส์ยิง 13 ประตูจากการลงเล่นในลีก 37 นัด ช่วยให้ทีมชนะเลิศลีกฤดูกาล 2016–17 เขาได้รับรางวัลอีโบนีชูประจำปี 2017 ในฐานะผู้เล่นเชื้อสายแอฟริกาที่ดีที่สุด และได้รับรางวัลนักฟุตบอลอาชีพยอดเยี่ยมของเบลเยียมประจำฤดูกาล 2016–17 เขาทำ 5 ประตูจากการลงเล่น 15 นัดในยูฟ่ายูโรปาลีก ฤดูกาล 2016–17 โดยเขาพาทีมเข้าถึงรอบก่อนรองชนะเลิศ และมีชื่อติดทีมยอดเยี่ยมยูโรปาลีกฤดูกาลนั้นด้วย
ตีเลอมันส์ได้เริ่มเล่นในตำแหน่งกองกลางตัวคุมเกม แต่เบสนิค ฮาซี ผู้จัดการอันเดอร์เลคต์ ได้เปลี่ยนตำแหน่งให้เล่นในบทบาทเกมรุกมากขึ้น ตีเลอมันส์ได้ทำประตูโดยการยิงไกลและได้รับการเปรียบเทียบกับแฟรงก์ แลมพาร์ด และอักเซล วิตเซล ใน ค.ศ. 2015 สกายสปอตส์ได้กล่าวถึงความโดดเด่นของเขาที่เล่นได้ทั้งกองกลางที่เล่นเกมรับและเกมรุก โดยที่มีความเร็ว การส่งบอล และพลกำลังในการยิงที่ดูเหมาะสมในช่วงหลัง เปาล์ ฟัน ฮิมสต์ อดีตผู้จัดการอันเดอร์เลคต์และนักฟุตบอลชาวเบลเยียม ก็ได้กล่าวว่าตีเลอมันส์มีทักษะการส่งบอลไกลที่ดี
บิกการ์ตูนเดตาเบส
เดอะบิกการ์ตูนเดตาเบส (BCDB)  เป็นฐานข้อมูลออนไลน์เกี่ยวกับภาพยนตร์การ์ตูน, การ์ตูนแอนิเมชั่น, การ์ตูนทางโทรทัศน์ และภาพยนตร์สั้น ก่อตั้งโดย เดฟ โคช์ เมื่อวันที่ 3 ตุลาคม ค.ศ. 1996
วิคตอเรีย ซีเคร็ต
พระมหากษัตริย์พม่า
พระเจ้ามีนเยเดะบะ
พระเจ้ามีนเยเดะบะ  เป็นพระมหากษัตริย์พระองค์ที่ 7 ของราชวงศ์ตองอูแห่งพม่า พระองค์ครองราชบัลลังก์ในเดือนกรกฎาคม พ.ศ. 2171 หลังจากที่ลอบปลงพระชนม์พระราชบิดาของพระองค์ คือ พระเจ้าอะเนาะเพะลูน ที่ทรงทราบว่าพระองค์ลักลอบเป็นชู้กับนางสนม ธิดาของเจ้าเมืองเชียงตุง พระเจ้าอะเนาะเพะลูนได้ตรัสบริภาษพระองค์อย่างรุนแรงว่าสิ่งที่พระองค์ทำคือการทรยศและไม่สมควรมีพระชนม์อยู่